Louis Vuitton velosipedlar kolleksiyasini taqdim etdi. Ularning narxi 27 ming dollardan boshlanadi

Louis Vuitton modalar uyi hamkorlikda velosipedlar kolleksiyasini taqdim etish maqsadida Fransiyaning Maison Tamboite markasi bilan hamkorlikni yo‘lga qo‘ydi, deb xabar beradi Esquire.

Maison Tamboite — 100 dan oshiq vaqtdan beri qo‘lbola usulda velosipedlarni ishlab chiqarish bilan shug‘ullanuvchi Parijdagi ustaxona. Louis Vuitton uchun u ham shahar, ham qishloq joylar uchun mos keladigan kombinatsiyalashgan modelni yaratdi. Ta’kidlanishicha, u endi velosiped haydashni o‘rganayotgan foydalanuvchilar uchun ham juda qulay.

Velosipedlar ikki xil modifikatsiyada taqdim etilgan: yopiq rom va qirrali bo‘lib, ularning birinchida yuk qo‘ygich mavjud, ikkinchisining old tarafiga ega savat o‘rnatilgan. Velosipedlar bir necha xil ranglarga ega bo‘lib, har birining o‘rindig‘i, rom qoplamasi, g‘ildirak va turli LV monogrammasiga ega bo‘rttirma va naqshlar bilan bezatilgan.

Har bir velosiped narxi 20,2 ming funtni (27 ming AQSh dollar) tashkil etadi. Uni Louis Vuitton sayti orqali xarid qilish mumkin.
Avvalroq Louis Vuitton brendi Charlie nomli ekologik toza krossovkalarni yaratgani, shuningdek, modalar uyi 10,4 ming dollardan varrak sotuvga chiqargani to‘g‘risida xabar berilgandi.
 Louis Vuitton brendidan navbatdagi original aksessuarlar: stakan-sumka va sabzi-brelok